CELEX: 62019TN0327
Language: sl
Date: 2019-05-30 00:00:00
Title: Zadeva T-327/19: Tožba, vložena 30. maja 2019 – Mubarak/Svet

29.7.2019   
            
            
               SL
            
            
               Uradni list Evropske unije
            
            
               C 255/46
            
         
      Tožba, vložena 30. maja 2019 – Mubarak/Svet
      (Zadeva T-327/19)
      (2019/C 255/59)
      Jezik postopka: angleščina
      
         Stranki
      
      
         Tožeča stranka: Mohamed Hosni Elsayed Mubarak (Kairo, Egipt) (zastopniki: B. Kennelly QC, J. Pobjoy, barrister, G. Martin, C. Enderby Smith in F. Holmey, solicitors)
      
         Tožena stranka: Svet Evropske unije
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Sklep Sveta (SZVP) 2019/468 z dne 21. marca 2019 (1) in Izvedbeno uredbo Sveta (EU) 2019/459 z dne 21. marca 2019 (2), v delu, v katerem se nanaša na njo, razglasi za ničen; in
               
            
                  —
               
               
                  Toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: tožena stranka ni preverila, ali so egiptovski organi spoštovali temeljne pravice Evropske unije tožeče stranke, vključno s členoma 47 in 48 Listine Evropske unije o temeljnih pravicah, v okviru postopkov in preiskav, na katere se sklicuje tožena stranka.
               
            
                  2.
               
               
                  Drugi tožbeni razlog: tožena stranka je storila napako pri presoji s tem, da je ugotovila, da naj bi bilo merilo za uvrstitev tožeče stranke v člen 1 Sklep Sveta 2011/172/CFSP (3) in člen 2 Uredbe Sveta (EU) št. 270/2011 z dne 21. marca 2011 (4) izpolnjeno.
               
            
         (1)  Sklep Sveta (SZVP) 2019/468 z dne 21. marca 2019 o spremembi Sklepa Sveta 2011/172/SZVP o omejevalnih ukrepih proti nekaterim osebam in subjektom zaradi razmer v Egiptu (UL L 80, 22.3.2019, str. 40).
      
         (2)  Izvedbena uredba Sveta (EU) 2019/459 z dne 21. marca 2019 o izvajanju Uredbe (EU) št. 270/2011 o omejevalnih ukrepih zoper nekatere osebe in subjekte glede na razmere v Egiptu (UL L 80, 22.3.2019, str. 1).
      
         (3)  Sklep Sveta 2011/172/SZVP z dne 21. marca 2011 o omejevalnih ukrepih proti nekaterim osebam in subjektom zaradi razmer v Egiptu (UL L 76, 22.3.2011, str. 63).
      
         (4)  Uredba Sveta (EU) št. 270/2011 z dne 21. marca 2011 o omejevalnih ukrepih zoper nekatere osebe in subjekte glede na razmere v Egiptu (UL L 76, 22.3.2011, str. 4).